CELEX: 62011TN0616
Language: mt
Date: 2011-11-28 00:00:00
Title: Kawża T-616/11 P: Appell ippreżentat fit- 28 ta’ Novembru 2011 minn Luigi Marcuccio kontra d-digriet mogħti fit- 8 ta’ Settembru 2011 mit-Tribunal għas-Servizz Pubbliku fil-Kawża F-69/10, Marcuccio vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/65
            
         
      Appell ippreżentat fit-28 ta’ Novembru 2011 minn Luigi Marcuccio kontra d-digriet mogħti fit-8 ta’ Settembru 2011 mit-Tribunal għas-Servizz Pubbliku fil-Kawża F-69/10, Marcuccio vs Il-Kummissjoni
      (Kawża T-616/11 P)
      (2012/C 25/124)
      Lingwa tal-kawża: it-Taljan
      
         Partijiet
      
      
         Appellant: Luigi Marcuccio (Tricase, l-Italia) (rappreżentant: G. Cipressa, avukat)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellant jitlob li Qorti Ġenerali jogħġobha:
      
                  —
               
               
                  
                     
                        prinċipalment
                     , tilqa’ t-talbiet kollha mitluba fl-ewwel istanza;
               
            
                  —
               
               
                  tikkundanna lill-Kummissjoni Ewropea tirrimborsa lill-appellant l-ispejjeż inkorsi minn dan tal-aħħar għall-finijiet ta’ din l-istanza;
               
            
                  —
               
               
                  
                     
                        sussidjarjament
                     , tibgħat lura l-kawża quddiem it-Tribunal għas-Servizz Pubbliku, f’kompożizzjoni differenti, sabiex dan jiddeċiedi mill-ġdid fuq il-mertu ta’ kull talba msemmija fil-punti preċedenti ta’ dawn it-talbiet.
               
            
         Aggravji u argumenti prinċipali
      
      Dan l-appell huwa dirett kontra d-digriet mogħti fit-8 ta’ Settembru 2011 fil-Kawża F-69/10, li jiċħad bħala manifestament infondat rikors intiż, minn naħa, għall-annullament tad-deċiżjoni tal-Kummissjoni li permezz tagħha ġiet miċħuda t-talba tiegħu għal kumpens għad-dannu inkors minħabba, li skont ma qal, intbagħat lill-avukat tiegħu, fil-kawża li tat lok għas-sentenza tal-10 ta’ Ġunju 2008, Kawża T-18/04, Marcuccio vs Il-Kummissjoni, ittra dwar il-ħlas tal-ispejjeż magħmula fil-kuntest ta’ din l-istanza u, min-naħa l-oħra, il-kundanna tal-Kummissjoni sabiex tirrimborsa d-dannu inkors.
      L-appellant jinvoka żewġ aggravji insostenn tat-talbiet tiegħu:
      
                  (1)
               
               
                  L-ewwel aggravju bbażat fuq nuqqas assolut ta’ motivazzjoni “tat-talbiet għal kumpens” (titolu li jinsab bejn il-punti 21 u 22 tad-digriet appellat), b’mod partikolari minħabba n-natura indeterminata u paradossali tagħhom, in-nuqqas ta’ istruzzjonijiet u żnaturament tal-fatti, in-natura apodittika, illoġika, inkonsistenti, mingħajr raġuni, inkorretta, żbaljata u falza tal-interpretazzjoni u tal-applikazzjoni tad-dispożizzjonijiet legali dwar it-tnissil ta’ responsabbiltà mhux kuntrattwali tal-istituzzjonijiet tal-Unjoni Ewropea; tal-kunċett ta’ obbligu ta’ motivazzjoni impost fuq l-istituzzjonijiet u l-qrati tal-Unjoni Ewropea; tal-kunċett ta’ analoġija u ta’ aġir illegali min-naħa ta’ istituzzjoni tal-Unjoni Ewropea.
               
            
                  (2)
               
               
                  It-tieni aggravju bbażat fuq in-natura illegali tal-konklużjonijiet tal-qorti tal-ewwel istanza dwar “Spejjeż legali” (titolu li jinsab bejn il-punti 28 u 29 tad-digriet appellat).